

2

[image: herbas-L_spalvotas]
LIETUVOS BANKO VALDYBA

NUTARIMAS
DĖL LIETUVOS BANKO VALDYBOS 2016 M. LAPKRIČIO 29 D. NUTARIMO NR. 03-167 „DĖL PRANEŠIMŲ APIE FINANSŲ RINKĄ REGULIUOJANČIŲ TEISĖS AKTŲ PAŽEIDIMUS PATEIKIMO IR JŲ TVARKYMO LIETUVOS BANKE TVARKOS APRAŠO PATVIRTINIMO“ PAKEITIMO

2025 m. gruodžio 16 d. Nr. 2025/03-163
Vilnius


Vadovaudamasi Lietuvos Respublikos Lietuvos banko 42 straipsnio 4 dalies 1 punktu, Lietuvos banko valdyba n u t a r i a:
[bookmark: _GoBack]Pakeisti Pranešimų apie finansų rinką reguliuojančių teisės aktų pažeidimus pateikimo ir jų tvarkymo Lietuvos banke tvarkos aprašą, patvirtintą Lietuvos banko valdybos 2016 m. lapkričio 29 d. nutarimu Nr. 03-167 „Dėl Pranešimų apie finansų rinką reguliuojančių teisės aktų pažeidimus pateikimo ir jų tvarkymo Lietuvos banke tvarkos aprašo patvirtinimo“:
1.	Pakeisti 3 punktą ir jį išdėstyti taip:
„3. Aprašas netaikomas asmenų pateiktiems prašymams, skundams, pranešimams ar pakreipimams, kurie neatitinka Aprašo 2 punkto nuostatų. Tokių prašymų, skundų, pranešimų ar kreipimųsi priėmimo ir nagrinėjimo klausimai sprendžiami pagal Prašymų ir skundų nagrinėjimo ir asmenų aptarnavimo Lietuvos banke taisyklių, patvirtintų Lietuvos banko valdybos 2014 m. gegužės 8 d. nutarimu Nr. 03-76 „Dėl Prašymų ir skundų nagrinėjimo ir asmenų aptarnavimo Lietuvos banke taisyklių patvirtinimo“, arba Vartotojų ir finansų rinkos dalyvių ginčų neteisminio sprendimo procedūros Lietuvos banke taisyklių, patvirtintų Lietuvos banko valdybos 2012 m. sausio 26 d. nutarimu Nr. 03-23 „Dėl Vartotojų ir finansų rinkos dalyvių ginčų neteisminio sprendimo procedūros Lietuvos banke taisyklių patvirtinimo“, nuostatas.“
2.	 Pakeisti 4 punktą ir jį išdėstyti taip:
„4. Pranešimui apie pažeidimą pateikti ir kitiems Aprašo reguliuojamiems santykiams Prašymų ir skundų nagrinėjimo ir asmenų aptarnavimo Lietuvos banke taisyklės taikomos tiek, kiek šių santykių kitaip nereguliuoja Aprašas.“
3.	 Pakeisti 9 punktą ir jį išdėstyti taip:
„9. Lietuvos banko interneto svetainėje, atskirame skyrelyje, pateikiama informacija apie Apraše nurodytas pranešimų apie pažeidimus pateikimo ir tvarkymo procedūras, įskaitant informaciją, kuri nurodyta Aprašo 10, 12, 20, 21, 25–28 punktuose, taip pat informacija apie teisės aktų, kurie riboja pranešimą apie pažeidimą pateikusių asmenų atsakomybę už informacijos atskleidimą arba kurie reglamentuoja darbuotojų apsaugą nuo keršto, diskriminavimo arba kitokio pobūdžio tiesioginio ar netiesioginio nesąžiningo elgesio, nuostatas.“
4.	Pakeisti 10 punktą ir jį išdėstyti taip:
„10.	Pranešimai apie pažeidimus Lietuvos bankui gali būti pateikiami šiais būdais:
10.1.	raštu elektroniniu būdu, užpildant internetinę anketą, kurią galima rasti adresu www.lb.lt;
10.2. raštu popieriuje, siunčiant adresu: Totorių g. 4, LT-01121 Vilnius, ant užklijuoto voko nurodant „Pranešimas apie pažeidimą“;
10.3.	žodžiu telefono linija, numeriu +370 268 0888;
10.4.	žodžiu, susitikus su paskirtuoju tarnautoju Lietuvos banko patalpose, Aprašo 10.3 papunktyje nurodytu telefonu iš anksto susitarus dėl laiko.“
5.	Pakeisti 16.1 papunktį ir jį išdėstyti taip:
„16.1. jeigu pranešimas, kuris gautas ne pagal Aprašo 8 punkto nuostatas, atitinka Pranešėjų apsaugos įstatymo 4 straipsnio 6 dalyje nustatytus reikalavimus ir pranešimo apie pažeidimą teikėjas sutinka, kad jo pranešimas būtų persiunčiamas, toks pranešimas nedelsiant, bet ne vėliau kaip per 2 darbo dienas nuo pranešimo gavimo dienos, persiunčiamas Lietuvos Respublikos prokuratūrai ir apie tai pranešama pranešimą pateikusiam asmeniui;“.
6.	Pakeisti 19 punktą ir jį išdėstyti taip:
„19. Lietuvos banko struktūrinio padalinio vadovas arba tarnautojas, kuriam perduotas pranešimas apie pažeidimą, organizuoja pranešimo nagrinėjimą. Jeigu pranešimui apie pažeidimą išnagrinėti reikalingas patikrinimas, jis organizuojamas ir atliekamas vadovaujantis Lietuvos banko finansų rinkos priežiūros tikslais atliekamų patikrinimų nuostatų, patvirtintų Lietuvos banko valdybos 2021 m. spalio 25 d. nutarimu Nr. 03-188 „Dėl Lietuvos banko finansų rinkos priežiūros tikslais atliekamų patikrinimų nuostatų patvirtinimo (toliau – Patikrinimų nuostatai), nustatyta tvarka.“
7.	Pakeisti 21 punktą ir jį išdėstyti taip:
„21. Lietuvos bankas per paskirtąjį tarnautoją ne vėliau kaip per 20 darbo dienų nuo pranešimo apie pažeidimą gavimo Lietuvos banke dienos, kiek to nedraudžia paslapčių apsaugą reguliuojantys teisės aktai, Aprašo 20 punkte nurodytu būdu informuoja pranešimo apie pažeidimą teikėją, kokių veiksmų imtasi arba numatoma imtis dėl pateikto pranešimo apie pažeidimą. Jeigu pranešimui apie pažeidimą išnagrinėti buvo organizuojamas patikrinimas, apie jo rezultatus pranešimo apie pažeidimą teikėjas informuojamas Patikrinimų nuostatų nustatyta tvarka ir terminais. Šiame punkte nurodyti pranešimai pranešimo apie pažeidimą teikėjui nesiunčiami Aprašo 18 punkte nurodytais atvejais. Jeigu pranešimas gautas pagal Aprašo 8 punkto nuostatas, apie pranešimo nagrinėjimo rezultatus informuojama ir Lietuvos Respublikos prokuratūra.“
8.	Pakeisti 23.1 papunktį ir jį išdėstyti taip:
„23.1.	pokalbiai telefonu yra protokoluojami, surašant pokalbio tekstą, ir išsaugomi Lietuvos banko pranešimų apie pažeidimus saugykloje; pokalbiai susitikus įrašomi garso įrašymo įranga, per 2 darbo dienas nuo pokalbio įrašymo dienos perkeliami į Lietuvos banko pranešimų apie pažeidimus saugyklą ir iš garso įrašymo įrangos nedelsiant ištrinami;“.
9.	Pakeisti 24 punktą ir jį išdėstyti taip:
„24. Pranešimai apie pažeidimus ir papildomai pateikta informacija Aprašo 22 ir 23 punktuose nurodytais būdais saugomi asmens duomenų tvarkymą reglamentuojančių Lietuvos banko vidaus teisės aktų, taip pat dokumentų tvarkymo ir apskaitos taisykles reglamentuojančių teisės aktų nustatyta tvarka ir terminais.“
10.	Pakeisti 28.1 papunktį ir jį išdėstyti taip:
„28.1. jeigu atskleisti pranešimo apie pažeidimą teikėjo tapatybės duomenis reikia dėl Lietuvos banko arba kitos finansų rinkos priežiūros institucijos atliekamo patikrinimo, poveikio priemonių taikymo arba kitų priežasčių ir jeigu pranešimo apie pažeidimą teikėjas sutinka, kad jo tapatybės duomenys būtų atskleisti;“.
11.	Pakeisti 28.5 papunktį ir jį išdėstyti taip:
„28.5. pranešimas atitinka Pranešėjų apsaugos įstatymo 4 straipsnio 6 dalyje nustatytus reikalavimus, pranešimo apie pažeidimą teikėjas atitinka Pranešėjų apsaugos įstatymo 2 straipsnio 2 dalyje nustatytus požymius ir sutinka, kad jo pranešimas būtų persiunčiamas Lietuvos Respublikos prokuratūrai.“
12.	Pakeisti 33 punktą ir jį išdėstyti taip:
„33. Pranešamo asmens (teisės akto pažeidimą padariusio asmens) tapatybės duomenys, Lietuvos bankui nagrinėjant pranešimą apie pažeidimą ir (arba) atliekant patikrinimą, viešai neskelbiami. Pagal pranešime apie pažeidimą pateiktą informaciją Lietuvos bankui priėmus sprendimą dėl poveikio priemonės taikymo, informacija apie pranešamo asmens (teisės akto pažeidimą padariusio asmens) tapatybę skelbiama poveikio priemonių taikymą reglamentuojančių įstatymų ir kitų teisės aktų nustatyta tvarka.“



Valdybos pirmininko pavaduotoja, 
pavaduojanti Valdybos pirmininką 					Julita Varanauskienė

